Държавен вестник, бр. 27, 2024 г., стр. 25

БРОЙ  27	
Д Ъ Р Ж А В Е Н  В Е С Т Н И К 	
СТР.  25  
Заключителни разпоредби
§ 2. В Постановление № 114 на Министер-
ския съвет от 2022 г. за определяне на детайлни 
правила за предоставяне на средства на крайни 
получатели от Механизма за възстановяване и 
устойчивост (обн., ДВ, бр. 43 от 2022 г.; изм. 
и доп., бр. 70 от 2022 г. и бр. 47 от 2023 г.) в 
чл. 11, ал. 1, т. 3 след думите „по чл. 14 от 
Постановление № 162 на Министерския съвет 
от 2016 г. за определяне на детайлни правила 
за предоставяне на безвъзмездна финансо-
ва помощ по програмите, финансирани от 
Европейските структурни и инвестиционни 
фондове за периода 2014 – 2020 г. (ДВ, бр. 53 
от 2016 г.)“ се добавя „и/или централизиран 
конкурс по чл. 14 от Постановление № 23 на 
Министерския съвет от 2023 г. за определяне 
на детайлни правила за предоставяне на без-
възмездна финансова помощ по програмите, 
финансирани от Европейските фондове при 
споделено управление за програмен период 
2021 – 2027 г. (ДВ, бр. 16 от 2023 г.)“.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
Главен секретар на Министерския съвет:  
Ваня Стойнева
2330
ПОСТАНОВЛЕНИЕ № 63  
ОТ 27 МАРТ 2024 Г.
за одобряване на промени по бюджета на 
Министерството на енергетиката за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява промени по бюдже-
та на Министерството на енергетиката за 
2024 г. за допълнителни плащания в частта 
на финансирането на бюджетното салдо за 
сметка на централния бюджет в размер до 
1 600 000 000 лв.
(2) Средствата по ал. 1 се предоставят за 
придобиване от държавата чрез министъра на 
енергетиката на вземания на „Български енер-
гиен холдинг“ – ЕАД, и „Булгаргаз“ – ЕАД, 
от „Топлофикация София“ – ЕАД.
Чл. 2. (1) Министърът на енергетиката да 
извърши съответните промени по бюджета на 
Министерството на енергетиката за 2024 г. и 
да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2024 г.
Преходни и заключителни разпоредби
§ 1. Постановлението се приема на основа-
ние чл. 109, ал. 4, т. 3 от Закона за публичните 
финанси във връзка с чл. 108 от Закона за 
държавния бюджет на Република България 
за 2024 г. и чл. 66 от Постановление № 13 
на Министерския съвет от 2024 г. за изпъл-
нението на държавния бюджет на Република 
България за 2024 г.
§ 2. Изпълнението на постановлението се 
възлага на министъра на енергетиката.
§ 3. В Постановление № 13 на Минис-
терския съвет от 2024 г. за изпълнението на 
държавния бюджет на Република България 
за 2024 г. (ДВ, бр. 10 от 2024 г.) в чл. 66 се 
правят следните изменения:
1. Алинея 1 се изменя така:
„(1) Държавата може да придобива вземания 
на „Български енергиен холдинг“ – ЕАД, и 
„Булгаргаз“ – ЕАД, от „Топлофикация София“ –  
ЕАД, по реда и до размера съгласно чл. 108 
от Закона за държавния бюджет на Република 
България за 2024 г. при спазване на законода-
телството в областта на държавните помощи.“
2. Алинея 2 се отменя.
§ 4. В Постановление № 245 на Минис-
терския съвет от 2022 г. за одобряване на 
допълнителни плащания по бюджета на 
Министерството на енергетиката за 2022 г. за 
предоставяне на заем на „Булгаргаз“ – ЕАД, 
за закупуване на природен газ и за осигуря-
ване на оборотни средства, в чл. 2 ал. 1 се 
изменя така:
„(1) Средствата по чл. 1 се възстановяват 
от „Булгаргаз“ – ЕАД, на „Български енер-
гиен холдинг“ – ЕАД, незабавно, след като 
държавата чрез министъра на енергетиката 
придобие вземания на „Булгаргаз“ – ЕАД, от 
„Топлофикация София“ – ЕАД, с номинален 
размер 748 601 077,27 лв. към 31 декември 
2023 г. за сума не по-висока от определената 
пазарна стойност от независим оценител.“
§ 5. Постановлението влиза в сила на 
27 март 2024 г.
Министър-председател:  
Николай Денков
Главен секретар на Министерския съвет:  
Ваня Стойнева
2382
ПОСТАНОВЛЕНИЕ № 64  
ОТ 27 МАРТ 2024 Г.
за одобряване на допълнителни разходи по 
бюджета на Министерския съвет за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2024 г. 
в размер 3 500 000 лв. за доизграждане на 
храм „Св. вмчк. архидякон Стефан“ в Южния 
парк, гр. София.
(2) Средствата по ал. 1 да се осигурят за 
сметка на капиталовите разходи по централ-
ния бюджет за 2024 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на правото на вероизповедание“, бюджетна 
програма „Вероизповедания“, по бюджета на 
Министерския съвет за 2024 г.